DOPUNA OBRAZLOŽENJA UZ JAVNO SAVJETOVANJE- primjena članka 11. Zakona o pravu na pristup informacijama (NN br. 25/13, 85/15, 69/22)

Dana 19. ožujka 2024. godine Grad Buje-Buie objavio je na mrežnim stranicama dokumentaciju u svrhu provedbe savjetovanja s javnošću u vezi donošenja Odluke o iznosu i načinu plaćanja zakupnine za turističko zemljište na kojem su izgrađeni hoteli i turistička naselja na području Grada Buja - Buie. Savjetovanje s javnošću provodi se u trajanju od 19. ožujka do 2. travnja 2024. godine.

Sukladno članku 11. Zakona o pravu na pristup informacijama (NN br. 25/13, 85/15, 69/22, dalje: Zakon) tijela javne vlasti iz stavka 1. ovoga članka dužna su provesti savjetovanje s javnošću u pravilu u trajanju od 30 dana, osim u slučajevima kad se savjetovanje provodi sukladno propisu kojim se uređuje postupak procjene učinaka propisa.

Prema Smjernici Povjerenika za informiranje KLASA 008-01/14-01/01, URBROJ 401-01/13-16-01 od 21. prosinca 2016. o primjeni čl. 11. Zakona pojašnjeno je da savjetovanje može trajati kraće samo onda kad su nastupili izvanredni uvjeti radi kojih nije moguće provesti savjetovanje u zakonskom roku i u tom slučaju je razloge za skraćeno trajanje savjetovanja nužno jasno obrazložiti u obrazloženju uz dokument koji se stavlja na savjetovanje.

U predmetu prijedloga Odluke o iznosu i načinu plaćanja zakupnine za turističko zemljište na kojem su izgrađeni hoteli i turistička naselja na području Grada Buja - Buie, Grad Buje - Buie donio je odluku o skraćivanju vremena provedbe savjetovanja s javnošću radi izvanrednih okolnosti koje se odnose na zakonom propisani rok donošenja predmetnog akta. Zakonom o neprocijenjenom građevinskom zemljištu NN br. 50/2020, propisana je obveza jedinice lokalne samouprave u roku od 30 dana od dana donošenja uredbe Vlade donijeti akt kojim će se urediti iznos i način plaćanja dužne zakupnine za turističko zemljište, dok je Uredba donesena 8. veljače 2024., objavljena u NN dana 9. veljače 2024. i stupila na snagu 17. veljače 2024. godine. U tom smislu, iz razloga kratkih rokova za ispunjenje zakonom propisane obveze, radi složenosti materije i uzimajući u obzir i propise kojima je uređen postupak donošenja odluke od strane predstavničkog tijela, donesena je odluka o skraćivanju roka savjetovanja s javnošću na 15 dana, odnosno isto se provodi u trajanju od 19. ožujka do 02. travnja 2024. godine.

U Bujama 18. ožujka 2024. g.